[CON 12] PROSEDUR PENDAFTARAN SEBAGAI PEMAJU PERUMAHAN Mohd Fiqar Ikhmal Fauzi1 & Che Sobry Abdullah2 1-2Pusat Pengajian Pengurusan Teknologi dan Logistik, Kolej Perniagaan, Universiti Utara Malaysia, 06010 UUM Sintok, Kedah sobry@uum.edu.my2 ABSTRAK Pemaju perumahan adalah satu organisasi yang menguruskan pembinaan rumah yang berhampiran antara satu sama lain untuk dijual atau disewa oleh pemilik. Kajian ini dijalankan untuk mengkaji dan mengenalpasti prosedur-prosedur yang perlu dijalankan untuk membuat permohonan mendapatkan lesen pemajuan perumahan. Selain itu juga, kajian ini bertujuan untuk mengenalpasti seseorang pemaju perumahan membuat pendaftaran untuk mendapatkan tender perumahan sama ada daripada pihak kerajaan atau persendirian. Kajian ini dijalankan dengan menggunakan kaedah kualitatif kerana maklumat yang diperolehi adalah lebih tepat dengan keperluan kajian melalui temubual dengan beberapa syarikat pemaju perumahan dan rujukan perpustakaan. Oleh yang demikian, kajian ini dapat mengenalpasti cabaran dan masalah yang dihadapi oleh pemaju perumahan dan tindakan yang diambil oleh pihak penguatkuasa berkenaan terhadap pemaju perumahan yang tidak mempunyai lesen perumahan. Kata kunci: prosedur, pendaftaran, cabaran dan masalah PENGENALAN Permintaan rumah di Malaysia kini semakin meningkat. Dengan peningkatan ini, industri pembinaan rumah di negara ini kian berkembang dan menunjukkan peratus yang positif. Di sebalik perkembangan industri pembinaan ini, ada sesetengah pihak yang tidak bertanggungjawab membuat pembinaan rumah tanpa lesen dan dijual kepada pembeli untuk mengaut keuntungan. Di Malaysia, pengimplimentasian yang diamalkan khususnya dalam pemilikan rumah dikenalpasti dengan konsep "Bayar Dahulu Kemudian Bina" (Harian Metro, April 2014). Masalah yang berlaku dengan senario berikut akan mendatangkan masalah kepada pembeli. Ini kerana, setelah membuat pembayaran kepada pihak pemaju perumahan melalui pinjaman bank. Pihak pemaju menjalankan projek perumahan dengan sambil lewa kerana mereka telah menerima pembayaran daripada pembeli dan jika berlaku sebarang masalah, mereka akan menghilangkan diri tanpa rasa bertanggungjawab. Kontraktor binaan dan pemaju perumahan adalah 2 skop kerja yang sangat berbeza dimana kebanyakan orang berfikir ia adalah pihak yang sama iaitu mereka yang terlibat dalam kerja-kerja pembinaan rumah. Kontraktor binaan adalah pihak yang telah mendapat projek melalui tawaran tender daripada pihak pemilik projek atau bangunan yang akan dibina. Mereka terlibat secara langsung dalam projek pembinaan misalnya projek bangunan, perumahan, jalan, dan sebagainya. 110
Kontraktor yang sah dan diiktiraf adalah mereka yang memiliki lesen yang dikeluarkan oleh Lembaga Industri Pembinaan Malaysia (CIDB) atau Pusat Perkhidmatan Kontraktor (PKK). Orang awam yang tidak terlibat dengan industri pembinaan secara langsung tidak tahu erti pemaju dengan maksud yang sebenar. Mengikut seksyen 3 Akta Pemajuan Perumahan (Kawalan dan Perlesenan)1966, pemaju perumahan adalah mana-mana orang, badan perseorangan, syarikat, firma atau pertubuhan dengan cara apa sahaja atau bentuk nama yang diterangkan yang terlibat atau menjalankan satu pemajuan perumahan. Penyataan masalah Bukan mudah untuk menjadi seorang pemaju perumahan kerana tersalah langkah boleh menyebabkan seseorang itu gagal dalam projek pembinaan rumah yang telah dijual kepada pembeli. Terdapat banyak faktor yang menyebabkan berlaku masalah perumahan antaranya pemaju menghilangkan diri sebelum pembinaan projek disiapkan. Ini kerana, pemaju tersebut belum tentu mempunyai asset dan modal kewangan yang mencukupi untuk membuat projek perumahan. Tambahan pula, tidak mempunyai pengalaman dalam menguruskan kerja-kerja seseorang pengurusan dan pentadbiran yang menjadi punca kepada masalah pemaju perumahan. Dalam setiap enjin organisasi, kepakaran pengurusan sangat penting untuk memastikan kelancaran setiap gerak kerja yang dilakukan. Cadangan penubuhan agensi baru di bawah Jabatan Perumahan Negara (JPN) adalah satu cadangan yang sangat bagus untuk kemajuan dalam industri perumahan. Agensi ini ditubuhkan bagi memantau dan menguruskan isu pemaju, pembinaan dan pengurusan perumahan awam. (my metro, 2015). itu Dengan ekonomi yang tidak menentu kebelakangan ini, harga bahan binaan melambung naik dengan kadar yang tinggi. Ini akan memberi kesan kepada pemaju perumahan untuk menguruskan bajet yang telah ditetapkan semasa sebutan harga sebelum mendapat tender daripada pembeli. Pemaju yang tidak mampu untuk meneruskan projek pembinaan akan disambung oleh pihak yang berkenaan jika seseorang pemaju telah berdaftar dengan Kementeriaan Perumahan dan Kerajaan Tempatan (KPKT). Selain itu, pembeli juga harus peka dengan kualiti rumah yang telah diserah milik daripada pemaju perumahan kerana rumah yang telah diserahkan mengalami kecacatan seperti retakan pada dinding, kebocoran dan sebagainya. Gabungan Persatuan Pengguna Malaysia (FOMCA) telah menerima 1975 aduan perumahan yang mana 27.9 peratus membabitkan isu kualiti rumah. Jika dibandingkan dengan tahun 2012, kes yang sama telah dilaporkan iaitu sebanyak 1 734. Ini menunjukkan peningkatan yang tinggi. (Mohd Yusof Abd Rahman, 2014). Objektif kajian Seseorang yang telah biasa menjalankan prosedur untuk mendapatkan lesen pemaju perumahan tidak terasa begitu rumit. Sebaliknya, sesiapa yang mula berjinak-jinak dalam industri perumahan dan tidak begitu mahir dalam pengurusan untuk mendapatkan lesen pemaju perumahan akan cepat berputus asa. Ini kerana, prosedur tersebut mempunyai banyak langkah dan dokumen yang perlu dipenuhi daripada pihak KPKT. Lesen pemaju perumahan sah digunakan untuk satu projek perumahan sahaja. 111
Ini bermakna setiap kali syarikat mempunyai projek perumahan maka syarikat tersebut perlu memohon untuk mendapatkan lesen pemaju perumahan. Objektif kajian adalah seperti berikut: 1. Mengenalpasti prosedur untuk mendapatkan lesen pemaju perumahan daripada pihak yang berkenaan. 2. Menyatakan penyertaan syarikat pemaju perumahan dibawah Persatuan Pemaju Hartanah dan Pemaju Perumahan Malaysia (REDHA). 3. Mengetahui masalah dan cabaran yang dialami oleh pemaju perumahan sepanjang projek perumahan dijalankan. KAJIAN LITERATUR Semua orang yang mempunyai modal yang cukup dan memenuhi syarat-syarat yang perlu dipatuhi boleh menjadi pemaju perumahan. Pembeli akan mengenalpasti mana- mana syarikat yang mempunyai aset yang kukuh dengan melihat pencapaian syarikat yang cemerlang dan diketahui umum. Ini sangat penting kepada pembeli kerana syarikat akan berurusan dengan mereka mempunyai tanggungjawab yang berat. Menurut Akta 118 (pindaan 2008), pemaju perumahan adalah mana-mana orang, kumpulan orang, syarikat, firma, atau pertubuhan yang terlibat dalam atau mengusahakan atau menyebabkan diusahakan pemajuan perumahan. Terdapat 2 jenis pemaju perumahan iaitu pemaju perumahan berlesen dan pemaju perumahan tidak berlesen. Pemaju perumahan berlesen adalah golongan yang membangunkan lebih daripada 4 unit rumah dengan infrastruktur dan dikawal oleh Akta Pemajuan Perumahan (Kawalan dan Perlesenan) 1966 (Akta 118) sebelum memulakan satu-satu projek dan mendapatkan Permit Iklan dan Jualan sebelum menjual rumah kepada orang ramai. Pemaju perumahan tidak berlesen pula adalah golongan yang menbangunkan projek- projek perumahan yang mengandungi kurang daripada 4 unit rumah. Mereka dipanggil kontraktor perumahan. Organisasi yang bertanggungjawab untuk menguruskan hal-hal berkenaan pemaju perumahan adalah REHDA. Persatuan REDHA telah wujud sejak tahun 1970. Pada permulaannya, ianya dikenali dengan nama Persatuan Pemaju Perumahan (HDA). Nama tersebut telah ditukar kepada Persatuan Pemaju Hartanah dan Perumahan Malaysia (REHDA). REHDA telah berkembang dari semasa ke semasa menjadi lebih teguh untuk bersaing di peringkat yang lebih tinggi dan terlibat dalam membina ekonomi negara. Seramai lebih 1,000 pemaju telah mendaftar di bawah persatuan ini. REHDA telah diiktiraf sebagai badan perwakilan nombor satu di Malaysia bagi pemaju hartanah swasta. Pemaju-pemaju perumahan berlesen yang tidak mematuhi Akta Pemajuan Perumahan (Kawalan dan Pelesenan) 1966 dan Peraturan-Peraturan Pemajuan Perumahan (Kawalan dan Pelesenan) 1989 akan diambil tindakan sama ada melalui kompaun atau tindakan pendakwaan di mahkamah. Pada tahun 2004 hanya 96 aduan atau 2.8% daripada 3,430 aduan yang diterima oleh Kementerian adalah berkaitan isu pematuhan Akta/Peraturan Pemaju Perumahan manakala 703 aduan atau 20.5% adalah aduan- aduan yang di luar bidangkuasa KPKT. 112
METODOLOGI KAJIAN Terdapat banyak kaedah yang dapat digunakan untuk melengkapkan kajian ini. Antara reka bentuk yang akan digunakan dalam kajian ini adalah termasuklah kajian kes dan jurnal. Alat kajian yang digunakan pula merangkumi protokol temubual dan rujukan bahan ilmiah. Kaedah triangulasi juga diaplikasi dalam kajian ini bagi tujuan kesahihan dan ketepatan pada data yang telah dikumpul. Sampel kajian ini terdiri daripada 2 responden syarikat yang telah ditemubual. Responden bersetuju untuk direkod semasa temubual dijalankan. Kaedah temubual ini hanya melibatkan beberapa soalan yang berkaitan dengan skop kajian yang telah dijalankan. Soalan yang digunakan untuk menemubual responden syarikat yang telah dipilih seperti berikut: 1. Terangkan prosedur untuk mendapatkan lesen pemaju perumahan. 2. Syarat-syarat yang perlu dijalankan semasa membuat permohonan untuk mendapatkan lesen pemaju perumahan. 3. Adakah syarikat ini telah berdaftar dibawah REHDA.? 4. Apakah masalah dan cabaran yang syarikat tanggung semasa projek perumahan dijalankan? 5. Status perumahan yang telah berjaya disiapkan oleh syarikat . 6. Pencapaian syarikat selama beroperasi. HASIL KAJIAN Ramai orang yang ingin menjadi pemaju perumahan tetapi mereka tidak tahu prosedur mendapatkan lesen pemajuan perumahan. Mungkin kajian ini dapat menolong sesiapa yang berminat atau bercadang untuk menjadi seorang pemaju perumahan. Ia adalah sangat penting untuk dipraktikkan sebelum seseorang pemaju perumahan memulakan projek. Kajian ini menggunakan kaedah kualitatif yang mana kajian yang melibatkan kaedah pengumpulan data dari dua organisasi yang berkenaan melalui temubual dan rujukan daripada bahan ilmiah. Maklumat yang telah direkod dan diambil kira adalah prosedur, syarat, status perumahan pencapaian dan sebagainya. Rajah 1 menunjukkan carta aliran prosedur pendaftaran sebagai pemaju perumahan. Rajah 1 Prosedur untuk menjadi seorang pemaju perumahan 113
1. Pendaftaran syarikat Mana-mana syarikat yang menjalankan perniagaan di Malaysia, syarikat tersebut wajib memiliki lesen dan berdaftar dengan Suruhanjaya Syarikat Malaysia (SSM). Terdapat 2 jenis syarikat untuk tujuan perniagaan. a. Syarikat sendirian berhad Syarikat tersebut perlu didaftar dibawah Akta Syarikat 1965. 2 orang ahli (minimum) sebagai pengarah dan diperbadankan dengan menggunakan khidmat setiausaha yang berdaftar. Kos pendaftaran adalah RM 2500.00. b. Syarikat perkongsian Pendaftaran ini boleh dibuat dibawah Akta Pendaftaran Perniagaan 1956 dan boleh ditubuhkan dengan SSM dan memerlukan kos sebanyak RM 250.00. 2. Perolehan tanah Untuk memajukan sesebuah kawasan, tanah adalah aset yang paling penting. Pemilikkan tanah sama ada hak milik persendirian atau dibeli melalui tuan tanah yang menjual tanah. Ini kerana, pemilihan tanah yang sesuai dan strategik untuk pembeli menggunakan kemudahan yang tersedia seperti: a) Lokasi. Ini termasuklah kemudahan awam yang tersedia, kawasan yang telah dimajukan dan sebagainya. b) Harga. Harga tanah haruslah mengikut harga yang terendah dan di bawah harga pasaran. c) Status dan sifat tanah. Hak milik tanah sebaiknya adalah hak milik bebas dan diluar tanah rizab Melayu. Untuk mengurangkan kos, tanah yang tidak memerlukan kerja- kerja pembaikan adalah satu kelebihan kepada pemaju kerana tanah tersebut tidak perlu untuk dibaikpulih. 3. Modal perniagaan Modal juga perkara yang penting untuk memulakan perniagaan sebagai pemaju perumahan. Dalam pengurusan projek pembinaan, modal yang dikeluarkan boleh disimpulkan melalui aliran tunai projek pembinaan. Housing Development Account (HDA) harus dibuat bagi urusan pengeluaran duit untuk projek pembinaan. Urusan pengeluaran tunai perlu disertakan dengan perkembangan projek yang telah dijalankan bagi tujuan mengawal aliran keluar wang supaya bajet yang telah dibuat tidak tersasar. 4. Ubah syarat atau pecah sempadan tanah Pemaju yang mendapat persetujuan daripada tuan tanah perlu menyelidik untuk mengetahui status tanah tersebut kerana asalnya pendaftaran tanah untuk kegunaan seperti pertanian penternakan dan sebagainya. Sementara itu, surat ubah syarat dan pecah sempadan perlu mendapat kelulusan daripada pihak bandaraya setiap negeri (Mr. Ivan Lim, Profit Land, 2016). Mengikut Kanun Tanah Negara (KTN) 1965 mana-mana bidang tanah boleh dipecah sempadan sekiranya: a) Tiada undang-undang lain yang menghalang tanah itu daripada dipecahkan. b) Ada surat daripada Pihak Berkuasa Tempatan (PBT). c) Cukai tanah bagi tanah tersebut telah dibayar. d) Saiz tanah tidak kurang ½ ekar. e) Bentuk cadangan lot-lot yang dipecahkan sesuai dengan tujuan kegunaannya. 114
5. Permohonan kebenaran merancang Seterusnya, sebelum membuat permohonan kelulusan pelan bangunan untuk pembangunan tanah. Bagi setiap negeri, permohonan kebenaran merancang perlu dibuat terlebih dahulu dan selepas mendapat kelulusan kebenaran merancang yang dikeluarkan oleh Yang Dipertua PBT berkenaan dan tempoh sah yang diberikan adalah satu (1) tahun sahaja. Untuk rujukan boleh disemak ke laman web : Pada peringkat ini juga, pemaju boleh melantik konsultan seperti juruukur tanah, reka bentuk perancang, jurutera sivil dan sebagainya. 6. Permohonan pelan bangunan Cadangan pelan bangunan perlu disediakan oleh Arkitek Bangunan Berdaftar atau jurutera sivil yang bertauliah. Untuk pemilihan jurutera, pemaju yang lebih berpengalaman akan mendapat kelebihan kerana terdapat beberapa faktor yang mereka ada misalnya setiap kali projek perumahan, pemaju akan melantik orang sama. Proses untuk mendapatkan kelulusan pelan bangunan seperti berikut: a) Pemaju akan berbincang dengan arkitek yang telah dilantik berkenaan rekabetuk bangunan selari dengan kehendak pembeli masa kini. b) Arkitek akan menyediakan semua keperluan pembinaan misalnya susunatur, lokasi. Sistem pembentungan dan sebagainya mengikut spesifikasi yang telah ditetapkan oleh pihak seperti Jabatan Kerja Raya (JKR), Jabatan Pengairan dan Saliran dan sebagainya. c) Seterusnya, jurutera akan menyediakan pelan infrastruktur untuk diserahkan bersama-sama pelan-pelan yang disediakan oleh arkitek kepada jabatan yang sama. d) Setelah pelan-pelan tersebut diluluskan oleh pihak PBT, pemaju boleh meneruskan untuk memulakan pembinaan projek perumahan dan tertakluk kepada keperluan- keperluan dibawah Akta 118. 7. Permohonan lesen pemaju perumahan Pemaju boleh membuat permohonan dan perlu mengemukakan dokumen-dokumen seperti berikut: a) Borang permohonan.(boleh dimuat turun melalui portal b) Salinan hakmilik tanah. c) Kelulusan ubahsyarat/ penyerahan dan pengambilan semula skim perumahan. d) Resit-resit pembayaran premium yang lengkap. e) Sijil pembayaran upah ukur daripada Lembaga Juruukur Malaysia. f) Kelulusan pelan susunatur. g) Salinan audit akaun terkini atau akaun pengurusan. h) Borang 24, Akta Syarikat 1965 iaitu modal berbayar dalam wang tunai tidak kurang daripada RM 250, 000.00. i) Memorandum dan artikel penubuhan syarikat. Semua borang permohonan dan dokumen-dokumen tersebut boleh dimuat turun melalui portal Kementerian Perumahan dan Kerajaan Tempatan (Bahagian Perlesenan dan Pemajuan Perumahan) iaitu Setelah lesen pemaju perumahan diluluskan, pemaju boleh memulakan pembinaan projek dan mempunyai tempoh sah selama 3 tahun. Berdasarkan temubual, jika pembinaan tidak siap selama tiga tahun, pemaju boleh tempoh pembinaan. Lesen pemaju membuat permohonan untuk melanjutkan 115
perumahan hanya sah diguna pakai untuk projek yang akan dijalankan. Satu projek pembinaan untuk satu lesen sahaja. Terdapat satu pertubuhan bukan kerajaan iaitu Persatuan Pemaju Hartanah dan Perumahan Malaysia (REHDA). Persatuan ini untuk membela pemaju perumahan yang bermasalah jika sesebuah syarikat pemaju yang berdaftar dibawah persatuan. penyertaan tersebut bergantung kepada syarikat masing-masing. 8. Permohonan permit iklan dan jualan Pemaju boleh membuat pengiklanan secara sah dengan memohon permit iklan dan jualan rumah kepada awam yang mana permit tersebut hanya dikeluarkan oleh pihak KPKT. Jika pemaju gagal mematuhi peraturan tersebut, pemaju akan dikena denda oleh kementerian sebanyak RM 20,000.00 atau penjara tidak melebihi 5 tahun. Semua borang permohonan boleh dimuat turun melalui portal tersebut 9. Penjualan Rumah Pada peringkat ini, promosi sangat penting untuk meyakinkan pembeli. Selain untuk mendapatkan keuntungan kepada syarikat. 10. Penyerahan kunci Setelah projek perumahan telah siap dibina, penyerahan kunci akan dilaksanakan dan dalam tempoh 2 tahun rumah-rumah yang telah didiami oleh pembeli dibawah pengawasan pemaju perumahan. Masalah dan cabaran yang dialami oleh pemaju perumahan Perkembangan setiap projek yang telah dijalankan harus direkod dan dilapor mengikut jadual yang telah disediakan oleh pihak pengurusan kontraktor. Perkara ini telah menimbulkan masalah kepada pemaju perumahan kerana pihak kontraktor lambat menghantar laporan secara berkala menyebabkan pemaju lambat menerima berita apa yang telah berlaku ditapak bina. Tambahan pula, pemaju mempunyai tanggungjawab yang besar terhadap setiap masalah yang berlaku ditapak bina. Antara masalah yang selalu dihadapi oleh pemaju adalah: a. Kualiti kerja Untuk mendapatkan hasil yang tahan lama, kerja-kerja yang dibuat perlu memerlukan kualiti yang tinggi. Kemahiran setiap tenaga buruh perlu ditingkat untuk mendapatkan hasil yang cukup baik. Kebanyakan pihak kontraktor mengambil pekerja yang belum pernah terlibat dalam bidang pembinaan misalnya pekerja asing yang baru memulakan pekerjaan. b. Kerja yang lambat Semasa pembinaan rumah, pekerja tidak mengikut apa yang telah dijadualkan. Ini adalah salah satu punca pemaju gagal menyiapkan rumah dalam masa yang telah ditetapkan. Masalah yang ditanggung oleh pemaju akan menjejaskan reputasi syarikat tersebut kerana syarikat akan dipersalahkan oleh pembeli bukan pihak kontraktor. c. Keadaan cuaca persekitaran Dalam industri pembinaan, faktor cuaca juga penting kerana cuaca yang buruk akan menyebabkan projek yang telah dijalankan akan tergendala. Jika projek tersebut berada 116
pada peringkat permulaan, masa yang perlu diambil untuk menyiapkan kerja-kerja permulaan adalah lebih lama. PERBINCANGAN & KAJIAN KES Dapatan kajian telah mencapai objektif kajian yang telah dijalankan. Berdasarkan data yang telah didapati, prosedur untuk menjadi seorang pemaju bukanlah satu perkara yang remeh. Tetapi perkara ini memerlukan tahap kerja yang sangat teliti bagi mengelak sebarang masalah berlaku pada masa akan datang. Kajian ini dapat membantu sesiapa sahaja yang ingin memulakan perniagaan dalam industri pembinaan di negara ini. Data yang telah dikumpul dapat menguatkan lagi tatacara untuk mendapatkan lesen pemaju perumahan dengan cara yang betul dan lebih teratur. Walaubagaimanapun, modal yang diperlukan untuk menjadi seorang pemaju perumahan adalah sangat besar. Aliran kewangan syarikat perlu kukuh bagi memastikan projek berjalan dengan lancer tanpa sebarang masalah yang berlaku. Tetapi tidak menjadi masalah jika seseorang itu bermula dari modal kecil dan melangkah dengan perlahan dan pasti akan berjaya. Terdapat satu kes berkaitan pemaju perumahan yang telah berlaku iaitu kes Energoprojek (M) Holdings V. Public Prosecutor. Berdasarkan kes tersebut, tertuduh/perayu adalah satu syarikat yang terlibat dalam perunding pembinaan dan kerja-kerja pembinaan di Malaysia. Pihak tertuduh telah membina sebuah rumah apartmen 12 unit dalam sebidang tanah. Apartmen tersebut didirikan bertujuan untuk dijadikan rumah untuk pekerja tertuduh dan tertuduh tidak berniat untuk menjual rumah tersebut kepada awam. Tetapi, tertuduh telah dituduh menjalankan projek perumahan tanpa lesen pemaju perumahan dan dituduh bawah seksyen 5 (Akta 118). Pendakwaan dibuat kerana tertuduh adalah seorang pemaju perumahan sepertimana yang telah didefinisikan bawah seksyen 3, menjalankan dan terlibat dalam menjalankan projek perumahan dibawah Akta 118 sementara memiliki lesen pemaju perumahan yang telah tamat tempoh. Walaubagaimanapun, tertuduh berhujah dengan perkara tersebut tidak terlibat dengan pembinaan perumahan, sementara tertuduh tidak berniat untuk menjual apartmen tersebut kepada orang awam. Sesi mahkamah telah memutuskan bahawa tertuduh adalah bersalah dan dikenakan denda. Kesalahan tersebut adalah satu liabiliti yang ketat. PENUTUP Ramai antara kalangan kita yang ingin menceburkan diri dalam industri pembinaan. Prosedur untuk mendapatkan lesen pemaju perumahan telah termaktub dalam syarat yang dikenakan daripada pihak KPKT. Tambahan pula, sesebuah syarikat pemaju perumahan boleh mendaftar sebagai ahli dibawah REHDA kerana persatuan tersebut dapat membantu dan melindungi jika syarikat tersebut mempunyai masalah dari segi kewangan dan sebagainya. Pemaju perumahan memerlukan disiplin yang tinggi, strategi perniagaan yang cekap bagi mengatasi masalah-masalah dan cabaran yang perlu dihadapi oleh setiap syarikat pemaju perumahan. 117
RUJUKAN Charles Ka-Yui Leung, Youngman Chun Fai Leong & Siu Kei Wong. (2005). Housing Price Dispersion: An Empirical Investigation. Working Paper Series. Fadzilah Ibrahim. (2006). Faktor-Faktor Kritikal Bagi Memulihkan Projek Perumahan Terbengkalai. Fakulti Kejuruteraan Awam, Universiti Teknologi Malaysia. Fatimah Wati Ibrahim, Selamah Maamor, & Mukaramah Harun (2005). Kedah: Jabatan Penerbitan Dan Teknologi Pembangunan dan Cabaran. Media.Universiti Utara Malaysia. Hafiz Ithnin.2014. Terima 1,975 Aduan. Diambil pada 5 November 2016 daripada Matthew Carmona, Sarah Carmona & Nick Gallent. (2001). A Guide for Planners and Housing Providers. Thomas Telford Publishing. Nuarrual Hilal Md.Dahlan dan Abd. Rani Kamaruddin. (2010). Defining 'Housing Developer' and 'Housing Development'Under Malaysian Housing Law. Universiti Utara Malaysia Press. Robert Tan. 2009. Buying Property from Developers: What You Need to Know and Do. Sweet & Maxwell Asia. Salkukhairi Abd. Sukor (2014). Proses Pemajuan Perumahan oleh Pemaju. Diambil pada 1 November 2016 daripada Salleh Buang. (1993). Law on Housing Developers with Housing Developers (Control & Licensing) Act 1996 and Subsidiary Legislation. Central Law Book Corporation Sdn Bhd. Sollehudin Shuib, Mohd Zaidi Daud, & Ahmad Azam Sulaiman@ Mohamad. (2014). Isu dalam Pembiayaan Perumahan: Analisis Perbandingan Produk Berasaskan Musharakah Mutanaqisah dan Konvensional. UTM Press. Sistem e-Pemaju. (2014). Manual Pengguna (Sistem Pemaju Perumahan Swasta). Jabatan Perumahan Negara, Kementerian Perumahan dan Kerajaan Tempatan. Suraya Ismail. (2015). Making Housing Affordable. Kuala Lumpur. Khazanah Research Institute. 118